Afrikaanse aktrise verras oor derde swangerskapJana saam met haar man, Hannes, en kinders, Ohan (6) en Luka (4) Foto: Instagram Die Afrikaanse aktrise Jana Strydom gaan vir ŉ derde keer ma word. Die bekroonde aktrise het die nuus Maandag aan Sarie bevestig. Jana, veral bekend vir haar rolle in Erfsondes, 7de Laan en Boland Moorde, het aan dié tydskrif gesê sy en haar man, Hannes Kruger, is onkant betrap met die swangerskapnuus. “Ek het nie probeer swanger raak nie, maar dis ook nie asof ek voorbehoedmiddels gebruik het nie. Ek sien dit as ŉ geskenk en nie ŉ skok nie.” Sy moes glo ook ŉ rol in die gewilde kykNET-reeks Die Boekklub prysgee weens die swangerskap. Die aktrise en haar man het reeds twee kinders, Ohan (6) en Luka (4). Sy is tans besig met die verfilming van die jongste seisoen van die SABC-televisiereeks Erfsondes wat in September op die kassie te sien is.